ཕྲ་རགས་ཀུན། །ཕལ་ཆེ་བ་ཤེས་བཞིན་ཁྱད་དུ་བསད། །འགའ་མི་ཤེས་དབང་གིས་
ལོག་པར་སྤྱད། །རྒྱུད་ལྟུང་བའི་མི་གཙང་འདམ་དུ་བྱིངས། །ཁྱོད་དེ་ལྟར་གྱུར་ཀྱང་
རབ་བྱུང་སོགས། །ལས་དགེ་སློང་བྱེད་རྒྱུ་གང་ཡིན་དང༌། །དབང་བསྐུར་སོགས་
རྡོ་རྗེ་སློབ་དཔོན་གྱི། །ལས་བྱེད་པར་ཡ་ང་བག་ཚ་མེད། །རྒྱུ་དེས་ན་བསྟན་པ་དྲི་
མས་བསྒོས། །ཆོས་ཟབ་ཅིང་རྒྱ་ཆེ་བདུད་རྩིའི་རྒྱུན། །མི་ཁྱོད་ཀྱི་སྣོད་དུ་ཅི་བླུགས་
ཀྱང༌། །ཆོས་ཚིག་དོན་སྣོད་ཀྱིས་མ་ཐུབ་པས། །དོན་དེ་ལས་བསླུས་ཐབས་ཆེ་བ་
།ལར་དེ་ལྟར་འབྱུང་བའི་རྒྱུ་མཚན་ཡང༌། །ཆོས་ཚིག་བཞིའི་དོན་ཡང་མ་རྟོགས་
པར། །རང་མཁས་པར་འཛིན་པའི་ང་རྒྱལ་དང་། །རྒྱུད་ལྟུང་བའི་ནང་དུ་བྱིང་ནས་
ཀྱང༌། །རང་བཙུན་པར་འཛིན་པའི་ལོག་ལྟ་དང༌། །སེམས་ཆགས་སྡང་དབང་དུ་གྱུར་
པ་ལ། །རང་བཟང་པོར་འདོད་པའི་ཁེངས་སེམས་ཅན། །ལས་ཅི་བྱས་ཆོས་བརྒྱད་
བྱེད་བཞིན་དུ། །རང་ཆོས་པར་རློམ་པའི་རློམ་སེམས་དེས། །བདུད་དེ་བཞིན་སྙིང་
ལ་ཞུགས་པས་ལན། །བདུད་སྙིང་ལ་འཇུག་པའི་རྩ་བ་ཡང་། །ལུས་གཟུགས་བརྙན་
མི་ཁྱུར་བསྡད་པ་དང་། །གཏམ་མི་ཟེར་ཁ་ལ་ཉན་པ་དང་། །བློ་མི་མཐུན་མི་དང་
610
??
k ©
179

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
བསྟུན་པས་ལན། །མཚང་འདི་རྣམས་ཡོད་མེད་སེམས་ལ་དྲིས། །རྒྱུ་དེ་རྣམས་ཡིན་
མིན་བསམ་མནོ་ཐོངས། །སྔར་མཚང་དུ་མ་ཤེས་དོན་སྙིང་རུལ། །དོན་དེ་ཕྱིར་སྔར་
བྱས་དོན་མེད་སོང༌། །དེ་ཚེ་མཇུག་ནམ་(༡༢༤ན)མཁའི་གློག་འདྲ་འདི། །རྟེན་དལ་
འབྱོར་སྙིང་པོ་ལེན་འདོད་ཅིང༌། །རང་ལེགས་པའི་ལམ་དུ་འཇུག་འདོད་ན། །མཚང་
ཡུལ་ནས་འདོན་ལུགས་དེ་ལྟར་མཛོད། །ཆོས་ཚིག་གཅིག་མ་གོའི་མཁས་པ་དང་། །
ཁོ་བླུན་ཅིང་རྨོངས་པའི་བ་གླང་གཉིས། །མཁས་མི་མཁས་ཁྱད་པར་གང་གིས་
འབྱེད། །ཁོ་བ་གླང་མཁས་པར་འཛིན་པ་མེད། །ཆོས་དེ་ཡིས་བ་གླང་ཁྱད་པར་
འཕགས། །རྒྱུད་ལྟུང་བས་གོས་པའི་བཙུན་པ་དང་། །ཟས་མི་གཙང་ཟ་བའི་ཁྱི་
ཕག་གཉིས། །བཙུན་མི་བཙུན་ཁྱད་པར་གང་གིས་འབྱེད། །ཁོ་ཁྱི་ཕག་བཙུན་པོར་
ལྟ་བ་མེད། །ཆོས་དེ་ཡིས་ཁྱི་ཕག་ཁྱད་པར་འཕགས། །གནོད་གང་འཁྱོལ་བྱེད་པའི་
བཟང་པོ་དང༌། །ཁྲེལ་གཏོང་ནས་བོར་བའི་གྱག་ཁྱེར་གཉིས། །བཟང་མི་བཟང་
ཁྱད་པར་གང་གིས་འབྱེད། །བཟང་མི་བཟང་ཁྱད་པར་མེད་པ་ལ། །ཁོ་གྱག་ཁྱེར་
བཟང་པོར་འདོད་པ་མེད། །ཆོས་དེ་ཡིས་གྱག་ཁྱེར་ཁྱད་པར་འཕགས། །ལས་ཆོས་
བརྒྱད་བྱེད་པའི་ཆོས་པ་དང༌། ཁྲམ་གཡོ་སྒྱུ་བྱེད་པའི་ཁྱིམ་པ་གཉིས། །ཆོས་བྱེད་
མེད་ཁྱད་པར་གང་གིས་འབྱེད། །ཆོས་བྱེད་མེད་ཁྱད་པར་མེད་པ་ལ། །ཁོ་ཁྱིམ་པ་
ཆོས་ཀྱིས་རློམས་པ་མེད། །ཆོས་དེ་ཡིས་ཁྱིམ་པ་ཁྱད་པར་འཕགས། །ཁྱོད་མཁས་
བཙུན་བཟང་པོར་འདོད་པ་དང༌། །ཆོས་བྱས་སོ་སྙམ་པའི་འཁྲུལ་བ་ཞིག །ད་ཁྱོད་
ལས་དམན་པའི་སེམས་ཅན་སུ། །དེ་ཤེས་ན་དམན་ཆ་འཛིན་རེ་རན། །སེམས་མི་
གལ་མི་སྙེག་དམན་ཆ་བཟུང༌། །ལུས་མི་ཡི་གསེབ་ནས་ད་བུད་ལ། །གནས་མི་མེད་
ས་ཡི་བས་མཐའ་སྟེན། །སེམས་ཚེ་འདིའི་(༡༢༤བ)འཁྲི་བ་གཏིང་ནས་ཆོད། །གྱོང་ལྟོ་
གོས་གཉིས་ཀྱི་སྟེང་དུ་བསྐུར། །ཟས་དཀའ་ཐུབ་བཅུད་ལེན་བདུད་རྩི་ཟོ། །གོས་ཕྱག་
དར་ཁྲོད་ཀྱིས་ཆོག་ཤེས་སྟེན། །ད་དཀོར་ཟས་དུག་ཆུའི་ཞེན་པ་སྤོངས། །རྒྱུད་སྡོམ་
པ་གསུམ་གྱི་ནོར་ལུག་རྣམས། །བྱམས་སྙིང་རྗེ་ལྷག་བསམ་ཐང་ཆེན་དུ། །དྲན་ཤེས་
180

ལམ་རིམ་བླ་མ་བརྒྱུད་པའི་རྣམ་ཐར། ༼སྨད་ཆ༽
།
བཞིན་རྫི་བོས་ལེགས་སྐྱོངས་ལ། །ད་ཡན་ལག་ཕྲ་མོ་སྣ་གཅིག་ཀྱང་། །སེམས་ཉོན་
མོངས་དགྲ་ལ་མ་ཤོར་བར། །རྒྱུད་ཚུལ་ཁྲིམས་འཕེལ་སྐབས་ཆེ་བར་མཛོད། །བློ་བླ་
མ་དཀོན་མཆོག་གསུམ་ལ་གཏོད།
ཐོས་བསམ་སྒོམ་གསུམ་ཚུལ་བཞིན་གྱིས།
པ་དང་།
Kk . E9
།དུས་འབྲལ་མེད་རྒྱུན་དུ་གསོལ་བ་ཐོབ། །ཆོས་
།སེམས་དངོས་འཛིན་འཁྲུལ་པ་རྩད་
ནས་ཆོད། །མི་སྨྲ་མཁས་ཆོས་བརྒྱད་སློབ་བྱུང་ན། །ཚིག་གཅིག་ཀྱང་དེ་ལ་མ་ཉན་
པར། །སྟོབས་ཅི་ཡོད་དེ་ཡི་ལོག་ཕྱོགས་སྒྲུབ། ཁོ་གཏིང་ནས་མ་དགའ་འགྱོད་པ་
མེད། །ད་གཏམ་དང་གྲོགས་ངན་སྣ་ཚོགས་དང༌། །མི་ཀུན་གྱིས་རིང་དུ་སྤངས་
།འཕྲལ་འཚོ་བའི་ཡོ་བྱད་དཀོན་པ་སོགས། ཁོང་འཇིག་རྟེན་ཆོས་དང་
།རྐྱེན་མི་འདོད་སྣ་ཚོགས་ཅི་བྱུང་ཡང༌། །ཆོས་སྙིང་ནས་བྱེད་པའི་
བསམ་པ་གྲུབ། །མཚང་ཡུལ་འདོན་སེམས་ལ་གྲོས་འདེབས་འདི། །རང་ཉེས་ཀྱི་
དོགས་ནས་སྨྲས་པ་ཡིན། །གྲོས་སེམས་ལ་ཞོག་ལ་ཉམས་སུ་ལོངས། །དུས་གཏན་
གྱི་མདུན་མ་འགྲུབ་སྟེ་མཆི། །ཞེས་སོ། །
མི་མཐུན་པའི།
དེ་སྐབས་པཎ་ཆེན་བློ་བཟང་ཆོས་ཀྱི་རྒྱལ་མཚན་དབེན་དགོན་དུ་ཕེབས་པ་ཞིག་
གི་དུས། ནཱ་རོ་ཆོས་དྲུག་གི་ཟབ་ཁྲིད་རྒྱས་པ་ཞིག་དགོས་ཞེས་ཞུས་པར་(༡༢༥ན)པཎ་
ཆེན་ཐམས་ཅད་མཁྱེན་པ་ཆེན་པོ་དེ་ཉིད་སྤྱིར་ཡང་དབེན་པའི་རི་སུལ་དུ་སྒྲུབ་པ་
བྱེད་པ་རྣམས་ལ་ཤིན་ཏུ་དགྱེས་ཤིང་། ལྷག་པར་དམ་པ་འདི་ཉིད་སྤྱན་གྱི་འབྲས་
བུ་ལྟར་སྐྱོང་བར་མཛད་པས་མཚམས་གྲོལ་ན་དགེ་སྦྱོར་ལ་གཡེང་བ་ཡོང་གསུངས་
ནས་པཎ་ཆེན་ཐམས་ཅད་མཁྱེན་པ་ཆེན་པོ་ཉིད་དམ་པ་འདིའི་སྒྲུབ་ཁང་དུ ་ཕེབས་
ནས་ནཱ་རོ་
་རོ་ཆོས་དྲུག་གི་ཁྲིད་རྒྱས་པར་སྩལ་ཞིང་སྒྲུབ་པ་མཐར་ཕྱིན་པའི་ཕྱིར་ལམ་གྱི་
གེགས་སེལ་བོགས་འདོན་རྣམས་ཞིབ་པར་གསུངས། གཞན་ཡང་མཚམས་ཁོངས་
སུ་གྲུབ་པའི་དབང་ཕྱུག་གནས་བཅུ་རབ་འབྱམས་པ་དགེ་འདུན་རྒྱལ་མཚན་གདན་
དྲངས་ནས་མན་ངག་དུ་མ་གསན་ཞིང་། ལྷག་པར་ནཱ་རོ་ཆོས་དྲུག་སྐོར་སོགས ་འཁྲུལ་
འཁོར་གྱི་སྐོར་རྣམས་མཐིལ་ཕྱིན་པར་ཞུས་ནས་སྦྱངས་ཏེ་གདེང་ཐོབ་པར་མཛད།
181

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
19
དེ་ལྟར་སྒྲུབ་པ་ཡུན་རིང་དུ་མཛད་ནས་ཉམས་རྟོགས་གོང་འཕེལ་དུ་གྱུར་ཏེ་
ཚེ་འདི་ལ་གཉེན་ཉེ་འབྲེལ་ནོར་ལོངས་སྤྱོད་གང་ལའང་ཆགས་པ་མེད་པར་སྒྲུབ་
པ་མཐར་ཕྱིན་པ་དཔལ་ཤ་བ་རི་དང་མཚུངས་པ་ཞིག་བྱེད་དགོངས་པ་ཡོད་པ་
༥ (6/
ལ། པཎ་ཆེན་བློ་བཟང་ཆོས་ཀྱི་རྒྱལ་མཚན་གྱིས་བཀྲ་ཤིས་ལྷུན་པོར་རྒྱུད་གྲྭ་གསར་
འཛུགས་མཛད་དེ་གཞུང་ལུགས་རབ་འབྱམས་ལ་སྦྱངས་པ་མཐར་ཕྱིན་པའི་དགེ་བའི་
བཤེས་གཉེན་ཤ་སྟག་བསྡུས་ཏེ་རྒྱུད་གྲྭར་གཞུག་པར་མཛད་པའི་མགོན་དུ་དམ་པ་
འདི་ཉིད་འབྱོན་དགོས་པའི་བཀའ་ཕེབས་པ་ན་ཚེ་མཚམས་ལ་བཞུགས་པ་ཡིན་ཡང་
ཕྱོགས་བཅུའི་རྒྱལ་བ་ཐམས་ཅད་(༡༢༥བ)མཆོད་པ་བས་བླ་མའི་བ་སྤུའི་བུ་ག་གཅིག་
མཆོད་པ་ཕན་ཡོན་ཆེ་བར་གསུངས་པ་དང་། སངས་རྒྱས་ཀྱི་སར་མྱུར་བ་མྱུར་བར་
བགྲོད་པ་ལ་རྡོ་རྗེ་སློབ་དཔོན་གྱི་བཀའ་བཞིན་སྒྲུབ་པ་ཉིད་བསྔགས་པར་རྒྱུད་དང་
གྲུབ་ཆེན་གྱི་གཞུང་ཐམས་ཅད་ལས་གསུངས་པའི་ཚུལ་ལ་ངེས་པ་རྙེད་ནས་ཚམ་ཚོམ་
མེད་པར་མཚམས་གྲོལ་ཏེ་པཎ་ཆེན་བློ་བཟང་ཆོས་ཀྱི་རྒྱལ་མཚན་གྱི་བཀའ་བཞིན་
བཀྲ་ཤིས་ལྷུན་པོའི་སྔགས་ཁང་གི་གདན་སར་ཕེབས། པཎ་ཆེན་ཐམས་ཅད་མཁྱེན་
པ་ཆེན་པོ་བློ་བཟང་ཆོས་ཀྱི་རྒྱལ་མཚན་ལ་རྒྱུད་ཀྱི་རྒྱལ་པོ་དཔལ་གསང་བ་འདུས་པ་
་་་་་་
འགྲེལ་པ་སྒྲོན་གསལ་མཆན་བུ། བསྡུས་དོན། མཐའ་གཅོད་བཞིའི་སྒོ་ནས་འགྲེལ་
ཚུལ་རྒྱལ་བ་ཙོང་ཁ་པ་ཆེན་པོའི་མན་ངག་རྣམས་ལེགས་པར་ཞུས། མཐའ་དྲུག་
དང་ཚུལ་བཞིའི་དཀའ་གནས་རྣམས་ལ་ཁོང་ན་གནས་པའི་དོགས་པ་ཕྲ་མོའང་ཆོད་
པར་མཛད་ནས་རྒྱུད་གྲྭར་བཞུགས་པའི་རབ་འབྱམས་སྨྲ་བའི་སྡེ་རྣམས་ལ་ཆུ་བོའི་
རྒྱུན་ལྟར་བཤད་ཅིང༌། དཔལ་གསང་བ་འདུས་པ་གཙོ་བོར་བཏོན། དཔལ་འཁོར་
ལོ་སྡོམ་པ། རྡོ་རྗེ་འཇིགས་བྱེད། དུས་ཀྱི་འཁོར་ལོ་རྣམས་ཀྱི་དབང་ལུང་མན་ངག་
;
རྣམས་ཀྱང་རྒྱ་ཆེར་གནང་བས་རྒྱུད་གྲྭར་བཞུགས་པའི་རབ་འབྱམས་སྨྲ་བའི་སྡེ་རྣམས་
དང་། ཕྱོགས་མཐའ་དག་ནས་འདུས་པའི་དོན་གཉེར་ཅན་མཐའ་དག་གསང་ཆེན་
རྡོ་རྗེ་ཐེག་པའི་བདུད་རྩིས་ཚིམ་ནས་དམ་པ་འདི་ལ་རྡོ་རྗེ་འཆང་དངོས་ཀྱི་འདུ་ཤེས་
182

ལམ་རིམ་བླ་མ་བརྒྱུད་པའི་རྣམ་ཐར། ༼སྨད་ཆ༽
སྐྱེས་ཏེ་རྡོ་རྗེ་འཛིན་པ་ཆེན་པོ་ཞེས་མཚན་ཡོངས་(༡༢༦ན)སུ་གྲགས་པར་གྱུར། དེ་
སྐབས་རྗེ་བཙུན་བློ་བཟང་ཆོས་ཀྱི་རྒྱལ་མཚན་དགུང་ལོ་བརྒྱར་ཉེ་བའི་དུས་སུ་ཕེབས་
ནས་ཕྱོགས་ཀྱི་ཐ་གྲུ་ཀུན་ནས་འདུས་པའི་ཆོས་དོན་གཉེར་བ་རྣམས་ལ་ཆོས་བཀའ་
ཧ་ཅང་རྒྱ་ཆེ་བ་གནང་བར་མ་མཛད་པ་ན། རྡོ་རྗེ་འཛིན་པ་ཆེན་པོ་འདིས་གདུལ་
བྱ་སོ་སོའི་དབང་པོའི་རིམ་པ་དང་འཚམས་པར་ལམ་རིམ་གྱི་ཁྲིད་དང་། བློ་སྦྱོང་
གི་ཁྲིད་དང༌། དགའ་ལྡན་ཕྱག་རྒྱ་ཆེན་པོའི་ཟབ་ཁྲིད་དང་། བདེ་གསང་འཇིགས་
གསུམ་གྱི་བསྐྱེད་རྫོགས་ཀྱི་ཁྲིད་སོགས་མདོ་སྔགས་ཀྱི་ཆོས་མཐའ་ཡས་པ་སྩོལ་བར་
མཛད། དེ་ནས་རྗེ་བཙུན་བློ་བཟང་ཆོས་ཀྱི་རྒྱལ་མཚན་ཞིང་གཤེགས་ནས་ཀྱང་རེ་
ཤིག་སྔགས་ཁང་གི་གདན་ས་མཛད་དེ་རྗེ་བློ་བཟང་ཆོས་ཀྱི་རྒྱལ་མཚན་གྱི་མན་
༥། (༥)
9༥ (3༩)
JTD DR
19:)n,。,
༥
ས།
ངག་རྣམས་མི་ནུབ་པར་བཟུང་ཞིང་སྤེལ། དེ་ནས་བྲུལ་ཚང་དུ་མཆོག་གི་སྤྲུལ་སྐུ་
་
་
༦
ཕེབས་པ་ན་གོང་ས་ལྔ་པ་ཆེན་པོས་བཀྲ་ཤིས་ལྷུན་པོའི་སྔགས་ཁང་གི་གདན་ས་པ་
དེ་པཎ་ཆེན་ཐམས་ཅད་མཁྱེན་པ་ཆེན་པོ་དེ་ཉིད་ཀྱི་ཐུགས་སྲས་ཐུ་བོ་ལུང་རྟོགས་
ཀྱི་ཡོན་ཏན་གང་ས་ནས་བཟང་བ་ཞིག་ཡིན་འདུག་པས་མཆོག་གི་སྤྲུལ་སྐུར་བརྟག་
དཔྱད་བྱེད་པ་དང་ངོས་འཛིན་པར་ཁོང་པ་བྱོན་པ་ལེགས་ཞེས་བཀའ་ཕེབས་ལྟར་
རྡོ་རྗེ་འཛིན་པ་དཀོན་མཆོག་རྒྱལ་མཚན་ཉིད་བྲུལ་ཚང་དུ་ཕེབས་ཏེ་བརྟག་དཔྱད་
མཛད་པས་མཆོག་གི་སྤྲུལ་སྐུར་འཁྲུལ་མེད་ཀྱི་ངེས་པ་རྙེད་ནས་སྐུ་ཁྲུས་གསོལ་བ་
ཨྠ ?
དང་། སྐུ་ཚེ་རིང་བའི་(༡༢༦བ)རྟེན་འབྲེལ་བསྒྲིག་པ་སོགས་མཛད། དེ་ནས་མཆོག་
གི་སྤྲུལ་སྐུ་བཀྲ་ཤིས་ལྷུན་པོར་གདན་དྲངས། འགྲོ་བ་ལྷ་དང་བཅས་པའི་མགོན་དུ་
མངའ་གསོལ་གྲུབ་ནས་སྔགས་ཁང་གི་གདན་ས་བཞག་སྟེ་ཤངས་མཁའ་སྤྱོད་གཟིམ་
སྤྱིལ་གསར་བསྐྲུན་གནང་ནས་སྤོང་བ་པའི་སྡེ་དང་བཅས་བཞུགས་ཏེ་འཇམ་མགོན་
སྙན་བརྒྱུད་ཀྱི་བསྟན་པ་འཛིན་ཅིང་སྤེལ་བར་མཛད། དེ་ནས་མཆོག་གི་སྤྲུལ་པའི་
སྐུ་རྗེ་བཙུན་བློ་བཟང་ཡེ་ཤེས་དཔལ་བཟང་པོ་དགུང་ལོ་ཉི་ཤུར་ཕེབས་པའི་ཚེ་རྡོ་
རྗེ་འཛིན་པ་འདི་ཉིད་བླ་བྲང་རྒྱལ་མཚན་མཐོན་པོར་གདན་དྲངས། རྗེ་བཙུན་བློ་
183

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཅ
བཟང་ཆོས་ཀྱི་རྒྱལ་མཚན་གྱི་མན་ངག་རྣམས་ཡོངས་སུ་རྫོགས་པ་ཞིག་གནང་དགོས་
པར་གསོལ་བ་བཏབ་པ་ན། རྡོ་རྗེ་འཛིན་པ་ཆེན་པོ་འདིས་ཀྱང་དགྱེས་བཞིན་དུ་
ཞལ་གྱིས་བཞེས་ཏེ་བླ་བྲང་རྒྱལ་མཚན་མཐོན་པོའི་གཟིམ་ཆུང་དགའ་ལྡན་ཉིད་དུ་
བཞུགས་ཏེ་ཐོག་མར་རྗེ་བཙུན་བློ་བཟང་ཡེ་ཤེས་ལ་བསྙེན་རྫོགས་ཀྱི་སྡོམ་པ་ཕུལ།
དེ་ནས་བྱང་ཆུབ་ལམ་གྱི་རིམ་པའི་དམར་ཁྲིད་ཐམས་ཅད་མཁྱེན་པར་བགྲོད་པའི་
བདེ་ལམ་གྱི་སྟེང་ནས་ལམ་ཁྲིད་དཔལ་དབེན་ས་སྙན་བརྒྱུད་ཀྱི་མན་ངག་ཞལ་ཤེས་
ཡོངས་སུ་རྫོགས་པ་དང་། དགའ་ལྡན་ཕྱག་རྒྱ་ཆེན་པོའི་ཟབ་ཁྲིད་སྔོན་འགྲོ་ཁྲིད་
ཆེན་བཞི་དང་བཅས་པ། ལྷག་པར་མདོ་སྔགས་ཀྱི་ལམ་གྱི་ལུས་ཡོངས་སུ་རྫོགས་
ཟབ་ལམ་བླ་མ་ལྷའི་རྣལ་འབྱོར་གྱི་ཁྲིད་མན་ངག་ཞལ་ཤེས་མཐའ་དག་ཡོངས་སུ་
རྫོགས་པ་དང་། གསང་བདེ་འཇིགས་གསུམ་(༡༢༧ན)གྱི་དབང་ལུང་བསྐྱེད་རྫོགས་
ཀྱི་ཁྲིད་རྣམས་ཡོངས་སུ་རྫོགས་པ་དང་། གྲུབ་ཆེན་དྲིལ་བུ་ལུགས་ཀྱི་ཕྱི་ནང་གི་
དཀྱིལ་འཁོར་དུ་དབང་བསྐུར་བ་དང་ཟབ་ཁྲིད་རྣམས་ཡོངས་སུ་རྫོགས་པ་དང་།
གཞན་ཡང་རྒྱུད་སྡེ་བཞི་དང་འབྲེལ་བའི་དབང་ལུང་མན་ངག་མཐའ་ཡས་པ་དང་།
ཡོངས་སུ་གྲགས་པའི་ཆོས་སྐྱོང་རྣམས་ཀྱི་རྗེས་གནང་སོགས་རྗེས་གནང་མཐའ་ཡས་
པ་གནང་ཞིང་ཆོས་བདག་པོ་ལ་འཕྲོད་པར་མཛད་ནས་སྐུ་ཚེ་འདིའི་མཛད་པ་ཐམས་
ཅད་རྫོགས་པ་ན་དགུང་ལོ་བདུན་ཅུ་དོན་དྲུག་པ་རབ་བྱུང་ཞེས་པ་མེ་མོ་ཡོས་ཀྱི་ལོ་
ལ་བཀྲ་ཤིས་ལྷུན་པོའི་བླ་བྲང་རྒྱལ་མཚན་མཐོན་པོ་ཉིད་དུ་ཆོ་འཕྲུལ་ཟླ་བའི་ཚེས་
བཅུའི་ཕྱི་ནང་གི་མངོན་བྱང་མཚུངས་པར་སྐུའི་བཀོད་པ་བསྡུས་ཏེ་འོད་གསལ་ཆོས་
སྐུ་མངོན་དུ་མཛད། དེའི་ཚེ་བདེ་མཆོག་རྩ་རྒྱུད་ནས་ཇི་ལྟར་གསུངས་པ་ལྟར་གྱི་
༥
འོད་གསལ་མངོན་དུ་མཛད་པའི་ཕྱི་ནང་གི་རྟགས་རྟེན་འབྲེལ་རྣམས་ཚང་བར་བྱུང་
སྟེ་ནམ་མཁའ་དྭངས་ཤིང་འཇའ་འོད་ཀྱིས་ཁྱབ་པ་སོགས་སྐྱེ་བོ་ཀུན་ལ་མཐུན་སྣང་
དུ་བྱུང་སྟེ་མཆོག་དམན་བར་མའི་སྐྱེ་བོ་མཐའ་དག་དད་ཅིང་གུས་པ་དང་འཇམ་
མགོན་སྙན་བརྒྱུད་ཀྱི་བསྟན་པ་ལ་ཡིད་ཆེས་རྙེད་པར་མཛད་དོ། །
184

ལམ་རིམ་བླ་མ་བརྒྱུད་པའི་རྣམ་ཐར། ༼སྨད་ཆ
དེ་ནས་རྗེ་བཙུན་ཐམས་ཅད་མཁྱེན་པ་བློ་བཟང་ཡེ་ཤེས་དཔལ་བཟང་པོས་
ཕྱོགས་བཅུའི་སངས་རྒྱས་ཐམས་ཅད་མཆོད་པ་བས་བླ་མ་མཆོད་པ་དོན་ཆེའོ་ཞེས་
ཀུན་ལ་འདོམས་པའི་ཕྱིར་སྐུ་གདུང་ལ་མཆོད་པ་ཚད་མེད་པས་མཆོད་དེ་དཔལ་